અમદાવાદ– અમદાવાદથી ડાકોર જવાનો માર્ગ પગયાત્રીઓથી ઉભરાયો છે. ઠેરઠેર સેવાના કેમ્પ અને પદયાત્રીઓ જય રણછોડ માખણચોર બોલતાં બોલતાં ડાકોર જવા નિકળ્યા છે. માત્ર અમદાવાદ નહી, પણ ગુજરાતમાંથી પદયાત્રીઓ ડાકોર પગપાળા જઈ રહ્યા છે. ફાગણ સુદ પુનમના દિવસે ડાકોરના ઠાકોર રાજા રણછોડ સાથે હોળી રમવા અને દર્શન કરવા માટે લાખો ભાવિક ભક્તોએ ડાકોરની વાટ પકડી છે. દર વર્ષે લાખો વૈષ્ણવો ડાકોરમાં રાજા રણછોડના દર્શન કરીને ધન્ય બને છે, તેવી જ રીતે આ વર્ષે પણ પગપાળા જનારા ભક્તોની સંખ્યા વધી છે.